Ras al-Kajma
Ras al-Kajma () je grad od 263,000 stanovnika u Ujedinjenim Arapskim Emiratima i prijestolnica istoimenog Emirata Ras al-Kajma u toj federaciji na samom ulazu u Perzijski zaljev.

Geografija 
Grad leži na zapadu Poluotoka Musandam duž obale Perzijskog zaljeva. Vadijem je podjeljen na dva dijela, Staru Ras al-Kajmu i novi dio Nakil.

Historija

Ras al-Kajma je sve do 20. vijeka bila mala kasaba, naglo se razvila krajem 20. vijeka, kao uvozna luka Emirata najbliža Hormuškom tjesnacu.

Privreda i obrazovanje

Okolica grada je poljoprivredni kraj, što je atipično za Emirate, njome se bavi oko polovice radno sposobnog stanovništva. To je zbog toga jer za razliku od ostalih emirata, u Ras al-Kajmi ipak padne nešto kiše, a ima i dosta podzemnih voda koje se slijevaju sa planina Masiva Hadžar.

U plodnom obalnom pojasu, uzgaja se povrće (kupus, luk, paradajz), datulje, duhan i voće, naročito banane i agrumi, i to za lokalnu potrošnju ali i za izvoz u druge emirate federacije, uglavnom u Dubai.

Ras al-Kajma ima i nešto industrije, koja proizvodi keramiku, lijekove, cement, vapno i građevinski materijal.

Grad ima i univerzitet al-Itihad (dosl. Jedinstvo), osnovan 1999. godine.

Transport 
Ras al-Kajma je povezana asfaltnom cestom sa susjednim emiratima Um al-Kuvain, Šaržom i Abu Dabijem. Grad ima i međunarodni aerodrom (IATA: RKT, ICAO: OMRK).

Izvori

Vanjske veze 

 Welcome to Ras Al Khaimah 

Gradovi u Ujedinjenim Arapskim Emiratima
Perzijski zaljev